stanford-oval/wikipedia huggingface dataset:
רעידת האדמה בלוזון (2022)
הערות שוליים

1 2  M 7.0 - 13 km SE of Dolores, Philippines, הסקר הגאולוגי של ארצות הברית - U.S.G.S.
1 2  National Disaster Risk Reduction and Management Concile, Situational Report for Magnitude 7.0 Earthquake in Tayum, Abra (2022), pp 3 - 5, NDRRMC, ממשלת הפיליפינים, 4 אוגוסט 2022.
↑  National Disaster Risk Riduction and Management Councile, Situational Report for Magnitude 7.0 Earthquake in Tayum, Abra (2022), pp. 3-5, NDRRMC, ממשלת הפיליפינים, 7 אוגוסט 2022
↑  David, Sevillo; Stephan, Jean-Francois; Delteil, Jean; Müller, Carla; Butterlin, Jacques; Bellon, Herve; Billedo, Elmer, 1997. Geology and Tectonic History of Southeastern Luzon, Philippines. Journal of Asian Earth Sciences. 15: pp. 435–452
↑  M 7.0 - 13 km SE of Dolores, Philippines, ‏U.S.G.S., Earthquake Hazards Program
↑  Philippine Institute of Volcanology and Seismology, PRIMER ON THE 27 July 2022 MAGNITUDE (Mw) 7.0 Northwestern Luzon EARTHQUAKE, PHIVOLCS, July 27, 2022
↑  Grunthal, G., Musson, R. M. W., Schwarz, J., Stucchi, M., (Eds.) 1998. European Macroseismic Scale 1998. Conseil de L’Europe, E.S.C., 99 p.
↑  No tsunami alert raised after Luzon earthquake, Rappler.com, July 27, 2022
↑  8K paaralan, sinira ng lindol, Pilipino Star Ngayon, July 29, 2022
↑  177 Health Facilities, Apektado ng Lindol sa Abra, People's online Tonight, August 1, 2022
שו הא רי

שו הא רי בקאנג'י
שוּ הא רי (בקאנג'י: 守破離, בהיראגאנה: しゅはり) הוא מושג מאמנויות הלחימה היפניות המתאר את שלבי הלמידה עד דרגת אמן. המונח משמש לעיתים גם בתחומים אחרים (לדוגמה בגו), בעיקר כדי לתאר דרגות שונות של התמחות וכישורים.
תרגום מקורב של שלושת השלבים:
שו - ידע מסורתי: למידת יסודות, טכניקות, היוריסטיקה וכללים. בשלב זה, על התלמיד למלא בנאמנות הוראותיו של מורה יחיד. התלמיד עדיין אינו מוכן לחקור ולהשוות דרכים שונות ועליו להתנסות ברמה הבסיסית.
הא - התנתקות מהמסורת: גילוי יוצאים מן הכלל, התעמקות בנכונותם, מציאת דרכים, טכניקות וכללים חדשים. בשלב זה, התלמיד מוכן להתנסות בדברים חדשים.
רי - התעלות/עצמאות: אין טכניקות וכללים, כל המהלכים טבעיים ואין צורך בחשיבה מודעת.
ראו גם

וו-שו
טי רן טיאן
הערות שוליים

↑  McCarthy, Patrick, "The World within Karate & Kinjo Hiroshi" in Journal of Asian Martial Arts, V. 3 No. 2, 1994
שכר צבאי בארצות הברית במלחמת העולם השנייה

במלחמת העולם השנייה שולם לחיילי וקציני הצבא והצי האמריקניים שכר על פי מאפיינים אישיים שונים, ובראשם הדרגה והוותק.
לדוגמה, בחודש יוני 1942 שולם לבעלי הדרגות הבאות שכר חודשי בסיסי כדלקמן (בסוגריים - השכר במחירי 2011):
לחוגרים וקצינים בעלי ותק של חמש שנות שירות:
טוראי – 53 דולר (731)[דרושה הבהרה]
רב-טוראי – 69 דולר (782)
סמל – 82 דולר (929)
רב-נגד (Master Sergeant) - ‏145 דולר (1,640)
סגן-משנה – 158 דולר (1,790)
סרן – 210 דולר (2,380).
לקצינים בעלי עשר שנות ותק ויותר:
רב-סרן – 288 דולר (3,260)
אלוף-משנה – 383 דולר (4,340)
תת-אלוף – 500 דולר (5,660)
אלוף ומעלה – 667 דולר (7,560).
תוספות חודשיות שולמו על השכר הבסיסי בגין מקצוע צבאי, הצבה ועיטורים:
לאנשי צוות אוויר ולאנשי צוותי צוללות שולמה תוספת של 50% על השכר הבסיסי, ולאנשי יחידות צנחנים – 50 דולר (566) לחוגרים ו-100 דולר (1,132) לקצינים.
הצבה מחוץ לגבולות ארצות הברית זיכתה את החוגרים בתוספת של 20 אחוז ואת הקצינים – בתוספת של 10 אחוז.
בעלי עיטור השירות המצוין קיבלו תוספת של 2 דולר (כ-23), בעלי תג חיל רגלים קרבי – ‏5 דולר (כ-57), ובעלי תג רפואי קרבי – ‏10 דולר (113).
בנוסף לכך שולמו לקצינים תוספות קיום חודשיות: לקצין ללא תלויים שולמו 21 דולר (238) לחודש, לבעל שני תלויים – 42 דולר (476), ולבעל שלושה תלויים – 63 דולר (714).
השכר הצבאי בארצות הברית היה פטור במשך כל שנות המלחמה מניכוי מס הכנסה.
הערות שוליים

↑  כולל אנשי חילות האוויר של צבא ארצות הברית.
↑  על פי חישוב באתר Measuring Worth.
↑  Combat Infantry Badge – הוענק לאיש חי"ר ששירת בפועל בפעולה קרבית. להרחבה ראו הערך בוויקיפדיה באנגלית
↑  Combat Medical Badge – הוענק לאיש חיל הרפואה ששירת בפועל בפעולה קרבית. להרחבה ראו הערך בוויקיפדיה באנגלית
שו זי צ'ו

זהו שם סיני; שם המשפחה הוא .
| --- | --- |
אין תמונה חופשית
 לידה:  1 בינואר 1983 (בן 41) סינגפור 
 מדינה:  סינגפור 
 השכלה:  יוניברסיטי קולג' לונדון  בית הספר לעסקים של הרווארד  Hwa Chong Institution 
 מעסיק:  TikTok 
 בן או בת זוג:  Vivian Kao 
 מספר צאצאים:  2 
 פרסים והוקרה:  Asia's Most Influential Singapore (2022) 
 
שוּ זִי צ'וּ (באנגלית: Shou Zi Chew; בסינית: 周受资; נולד ב-1 בינואר 1983) הוא איש עסקים יליד סינגפור, המכהן כמנכ"ל טיקטוק משנת 2021.
קורות חיים

שו זי צ’ו נולד ב-1 בינואר 1983 בסינגפור. אביו עבד בתחום הבנייה ואמו מנהלת חשבונות.
שירת במשך שנתיים וחצי שירות צבאי חובה כקצין בצבא סינגפור. לאחר השחרור למד ביוניברסיטי קולג' לונדון, ובשנת 2006 סיים תואר ראשון בכלכלה. בשנת 2010 סיים תואר שני במנהל עסקים באוניברסיטת הרווארד, שבמהלכה היה מתמחה בחברת פייסבוק, בתחילת דרכה.
משנת 2006 עבד בחברת גולדמן זקס בלונדון, ולאחר מכן הצטרף לקרן הון סיכון DST Global, שבשנת 2013 השקיעה בחברת ByteDance.
בשנת 2015 מונה למנהל הכספים של חברת שיאומי, ובשנת 2019 מונה למנהל השיווק הבין-לאומי של החברה.
במרץ 2021 מונה למנהל הכספים של חברת ByteDance, ולאחר זמן קצר מונה למנכ"ל טיקטוק, חברת בת של ByteDance.
במרץ 2023 העיד שו זי צ’ו בפני ועדה מיוחדת של הקונגרס של ארצות הברית, הדנה בהגבלות שהוטלו על חברת טיקטוק בארצות הברית. באפריל נכלל ברשימה השנתית טיים 100 של מגזין טיים.
שו זי צ’ו נשוי לוויויאן קאו ולהם שני ילדים. קאו היא אשת עסקים אמריקאית ממוצא טאיוואני, ממייסדות חברת לולולמון אתלטיקה.
הערות שוליים

↑  Who is Shou Zi Chew, TikTok CEO testifying before Congress?, ‏23 במרץ 2023 (באנגלית).
↑  אושרית גן-אל, מנכ"ל טיקטוק העיד במשך חמש שעות וחצי בקונגרס: "חסימה אינה פתרון", באתר ynet, 23 במרץ 2023.
↑  עומר כביר, מנכ"ל טיקטוק: "עד סוף השנה נמחק כל מידע על אזרחים אמריקאים מהשרתים בסין", באתר כלכליסט, 23 במרץ 2023.
↑  בילי פריגו, Shou Zi Chew: The 100 Most Influential People of 2023, מגזין טיים, ‏13 באפריל 2023 (באנגלית)
↑  Shou Zi Chew Wife: Who Is Vivian Kao?, ‏24 במרץ 2023 (באנגלית).
| --- | --- |
בקרת זהויות :  VIAF: 12166002503175022714   WorldCat (עם VIAF): 12166002503175022714
שו (אל)

שו הוא אל הרוח (או האוויר) במיתולוגיה המצרית, והוא נחשב לאחד מראשוני האלים שנוצרו. הוא בעלה ואחיה של תפנות אלת הערפל והלחות ואביהם של גב ונות.
הוא ואחותו תפנות, נוצרו בידי אתום, האל הראשון, או על פי גרסאות אחרות על ידי רע. במגילת הפפירוס "Book of Overthrowing Apophis" נמצא שיר המתאר כיצד אל השמש רע יצר את האלים שו ותפנות לאחר שביצע בעצמו מין אוראלי וירק את נוזל הזרע אל האדמה.[דרוש מקור]
אחרי שנולדו גב ונות, היה עליו להשליט סדר בעולם הצעיר, ולכן הוא נעמד ביניהם ומנע מהם מלהיפגש. מאותו ריק נוצרה מע'ת, אלת הצדק, שהגיעה בתחילה בצורת נוצה.
שו מיוצג בעיקר כגבר. רק בתפקידו כלוחם ומגן כאל השמש ולעיתים הוא מקבל ראש אריה. הוא נושא ענח', סמל החיים.
ראו גם

אלוהויות במצרים העתיקה
הערות שוליים

| המיתולוגיה המצרית |
| --- | --- | --- |
| הפנתאון המצרי | אוסיריס • איסיס • אכר • אמון • אמונת • אנוביס • אפיס • עאפפ • ארבעת בני הורוס • אתום • אתון • בת • בס • בסתת • גב • הורוס • חעפי • חכא • וואדג'ת • ח'ונסו • ח'נום • ח'פרי • חתחור •  מות • מונתו • מין • מע'ת • מפדת • נו • נות • נחבת • נית • נפרתם • נפתיס • סתת • סבכ • סופדו • סח'מת • סת (סת־בעל) • ענקת • פאחת • פתח • קבוי • קוק • קטש • רע (העין של רע) • רשף • שו • תאורת • תחות • תפנות • סרקת |     |
| אתרים מיתולוגיים | בנבן |     |
| כתבים דתיים | אמדואת • כתבי הפירמידות • כתבי ארונות קבורה • ספר האדמה • ספר המערות • ספר המתים (הפפירוס של אני) • ספר הנשימה • ספר השערים |     |
| פולחן | מקדשים מצריים (מקדש לוקסור • כרנך • מקדשי אבו סימבל) • הפירמידות במצרים (הפירמידה הגדולה של גיזה) • הספינקס הגדול של גיזה • עמק המלכים |     |
| --- | --- |
בקרת זהויות :  NLI: 987007559183205171  LCCN: sh2003006484  SUDOC: 235049336  VIAF: 135155767380327761221   WorldCat (עם VIAF): 135155767380327761221 
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
רלייאנט ריגל

| --- | --- |

 מאפיינים כלליים
 יצרן:  רלייאנט 
 מודל קודם:  רלייאנט ריג'נט 
 מודל אחריו:  רליאנט רובין 
 אורך:  3,429 מ"מ 
 רוחב:  1,486 מ"מ 
 גובה:  1,468 מ"מ 
 מפרט טכני
 מנוע:  מנוע בנזין 
 
רלייאנט ריגל - סדאן
רלייאנט ריגל - סדאן
רלייאנט ריגל - קבריולה
רלייאנט ריגל - קבריולה, מבט לתא הנהג ולוח מחוונים
רלייאנט ריגל - סדאן
רלייאנט ריגל מסחרית (ואן)
רלייאנט ריגל (באנגלית: Reliant Regal) הוא דגם מכונית עירונית קטנה, המונעת על ידי שלושה גלגלים ועשויה מפיברגלס. הרלייאנט ריגל מוגדרת כתלת-אופן, מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1953–1973. עד שנת 1961 הוכנסה בגוף הרכב מסגרת עץ.
גוף הרכב נבנה על ידי סיבי זכוכית עד שנת 1956. מאוקטובר 1962 נבנה על ידי פיברגלס מחוזק באמצעות שתי יחידות מרכזיות (חיצונית ופנימית) על מארז פלדה.
מחיר הרלייאנט ריגל בבריטניה בשנת 1963, היה 362 לירות שטרלינג.
עד 1963 נמכרו כ-50,000 יחידות, ועד סוף הייצור של הדגם בשנת 1973, נמכרו 110,000 יחידות.
דגם הרלייאנט ריגל נחשב לתלת-אופן (בעל שלושה גלגלים) הנמכר ביותר בהיסטורית הרכב.
דגמי רלייאנט ריגל

רלייאנט ריגל סדאן, 4 מושבים
רלייאנט ריגל קבריולה
רלייאנט ריגל מסחרית - ואן, (Reliant Supervan)
מפרט טכני ומידות

הגלגל היחיד בחלק הקדמי - אחראי על ההיגוי
מנוע קדמי - המניע את הגלגלים האחוריים
מנוע קדמי, 4 צילינדרים, 598 סמ"ק המפיק 25 כוח סוס
מנוע קדמי 701 סמ"ק המפיק 30 כ"ס
מהירות שיא - 65 מייל
מאוגוסט 1968: מנוע קדמי 701 סמ"ק, המפיק 29.5 כ"ס, יחס דחיסה 1:7.5
תמסורת ידנית - 4 מהירויות
אורך הרכב - 3,429 מילימטר
רוחב - 1,486 מ"מ
גובה - 1,448 מ"מ
בסיס גלגלים - 1,931 מ"מ
משקל - 445 קילוגרם
בשנת 1967: גרסת רלייאנט ריגל 21E (בדגם סדאן ובדגם ואן), בין התוספות: פנס ערפל, מד שמן, מגיני שמש, גלגל רזרבי
רישיון נהיגה בבריטניה לרלייאנט ריגל - רישיון גרסת B1 אשר נתן לנהג את הזכות לנהוג בכלי רכב עם שלושה או ארבעה גלגלים של עד 550 ק"ג. מ-29 בדצמבר 2012 - לפי חוק האיחוד האירופי, תלת חברה מסווגת תחת הקטגוריה "רישיון אופנוע", (הנוהג חייב להיות מגיל 21).
ראו גם

רליאנט רובין
רליאנט ריאלטו
רליאנט רבל
רליאנט קיטן
רליאנט TW9
רליאנט פוקס
באג בונד
לקריאה נוספת

רלייאנט ריגל שנת 1963  (1:56 דקות), יו-טיוב
רלייאנט ריגל  (3:21 דקות), יו-טיוב
רלייאנט ריגל  (10:47 דקות), יו-טיוב
האתר הרשמי של המועדון המוטורי Reliant (באנגלית)
הערות שוליים

↑  דגם רלייאנט ריגל 21E קרוי 21E בגלל 21 התוספות שהוכנסו בדגם
שוד חדר האוצר הירוק

גנבת תכשיטים מלכותיים ממוזיאון חדר האוצר הירוק שבתוך טירת דרזדן בדרזדן, גרמניה התרחשה ב-25 בנובמבר 2019. הפריטים הגנובים כוללים יהלום לבן של דרזדן בן 49 קרט, כוכב השד עמוס היהלום של המסדר הפולני של הנשר הלבן שהיה שייך למלך פולין, אבזם כובע עם יהלום 16 קרט, ניצב משובץ יהלומים המכיל תשעה יהלומים גדולים יותר ו-770 קטנים יותר, יחד עם נדן תואם. הפריטים החסרים היו בעלי ערך תרבותי רב למדינת סקסוניה. בהערכות ראשוניות נטען שהערך הכולל של הפריטים שנגנבו הוא כמיליארד אירו,  אך בהמשך נטען ששוויו כ-128 מיליון דולר.
בדצמבר 2022 דווח שחלק מהפריטים נתפסו והוחזרו לאחר פשיטה של המשטרה.
המוזיאון

הגנבה התרחשה בחדר האוצר הירוק (Grünes Gewölbe) בדרזדן, גרמניה, אחד המוזיאונים העתיקים באירופה, שנוסד בשנת 1723 על ידי אוגוסטוס השני החזק, הנסיך הבוחר מסקסוניה ומלך פולין. בזמן השוד, הוא הציג כ-4,000 פריטי תכשיטים ואוצרות אחרים שעוטרו בזהב, כסף, שנהב, פנינה ומתכות ואבנים יקרות אחרות. אחד האוצרות העיקריים של המוזיאון, היהלום הירוק של דרזדן בן 41 קרט, היה בהשאלה במוזיאון המטרופוליטן של ניו יורק.
הגנבה

ב-25 בנובמבר בשעה 4 לפנות בוקר פרצה שרפה קטנה בגשר אוגוסטוס הסמוך, שהרסה את תיבת החשמל. הפסקת החשמל שקרתה בעקבותיה שיתקה את אזעקות האבטחה, אולם מערכת הטלוויזיה במעגל סגור המשיכה לפעול. הגנבים חתכו אז מוטות ברזל סביב לחלון כדי לפרוץ לחדר התכשיטים של המוזיאון. לטענת המשטרה, הגנבים בוודאי היו קטנים מאוד כך שיכלו להיכנס לחור. צילומי טלוויזיה במעגל סגור מראים שני גנבים בתוך הכספות שריסקו את תצוגות הזכוכית בגרזן על מנת לקבל גישה לתכשיטים.
הגנבים הוציאו שלושה תכשיטים מהמאה ה-18 המורכבים מ-37 חלקים כל אחד, כולל יהלומים, אודם, אזמרגד וספיר. הגנבים לא הצליחו לקחת את כל החלקים משלוש ערכות התכשיטים; כמה תכשיטים נתפרו אל פני הארון ונותרו שם. עם זאת, הם לקחו גם את היהלום הלבן של דרזדן בשווי 9–10 מיליון יורו. הגנבים יצאו דרך אותו חלון והחליפו את הסורגים על מנת לעכב את הגילוי. השוד התגלה על ידי השומרים בשעה 04:56 בבוקר ו-16 ניידות משטרה מיהרו למוזיאון. המאבטחים שהוצבו במוזיאון פעלו לפי נוהלי המוזיאון לאחר שהתגלה השוד ולא יצרו מגע עם השודדים, מאחר שהמאבטחים לא היו חמושים. במקום זאת הם הודיעו למשטרה ועקבו אחר נוהלי הבטיחות.
הפריטים הגנובים

אחד החלקים הגנובים היה חרב קטנה, שתוארה כחרב העשויה כסף וזהב עם נדן ובו תשעה יהלומים גדולים ושבע מאות ושבעים יהלומים קטנים יותר. תכשיט אחר היה תכשיט בסגנון סיכה שלבשה המלכה אמליה אוגוסטה ובה לפחות שש מאות שישים אבני חן. המשטרה זיהתה כי מסדר הנשר הפולני המעוטר וכיפת היהלום היו בין הפריטים שנגנבו. האמינו כי בין הפריטים נגנב גם אבזם כובע יהלומים הכולל 15 יהלומים גדולים ויותר ממאה קטנים, כשהגדול שבהם היה יהלום בן 16 קראט, שנוצר בשנות ה-80 של המאה ה-19 ונלבש על ידי פרידריך אוגוסטוס השלישי. נלקח גם מסדר כוכב הנשר הלבן של מלטש היהלומים ז'אן ז'אק פאלארד והיה מורכב מיהלום בן 20 קראט שבמרכזו צלב מלטזי עשוי אודם אדום.
הפריטים הגנובים > ערך מוערך

הערך הכולל המשוער של הפריטים הגנובים, לפי הבילד, הוא יותר ממיליארד אירו (כ-1.1 מיליארד דולר) מה שהפך אותו לשוד המוזיאונים הגדול ביותר בהיסטוריה. על פי נתוני NPR, "נראה כי הערך החומרי לא היה נמוך מממיליארד דולר". מריון אקרמן, מנהלת אוספי האמנות הממלכתית של דרזדן, אמרה כי אי אפשר היה להעריך את מחיר הפריטים הגנובים בשל ערכם התרבותי ההיסטורי. שר הפנים של סקסוניה, רולנד וולר, קבע גם כי "בלתי אפשרי להעריך" את ההפסד התרבותי.
חקירה

ניידת המשטרה הראשונה הוזעקה לבניין בשעה 04:59 והגיעה חמש דקות אחר כך, אך באותה עת החשודים כבר ברחו. המשטרה הציבה מחסומים בדרכם סביב דרזדן, בניסיון למנוע מהחשודים להימלט. עם זאת, לטענת המשטרה, קרוב לוודאי שקרבת המוזיאון לאוטובאן סייעה לחשודים בבריחתם. במשטרה מאמינים שהיו ארבעה גנבים וכי הם ברחו ברכבי אאודי A6; מאוחר יותר נמצא רכב זהה עולה באש בחניון תת-קרקעי. המשטרה הציעה תגמול בסך 500,000 אירו על מידע שיכול להביא לתפיסת מבצעי העבירה.
תגובות

בשל חשש שהגנבים ישנו את העבודות הגנובות כדי למכור אותן בשוק השחור. אנשי המוזיאון הפצירו בגנבים שלא להמיס אף אחד מתכשיטי הזהב ולא לפגוע בחפצים. מנכ"ל אוספי האמנות הממלכתיים של דרזדן אמר לכתבים כי לא ניתן למכור את התכשיטים הגנובים בשוק האמנות באופן חוקי מכיוון שהם היו מוכרים מדי לאספנים.
משטרת המדינה של סקסוניה לא ציינה רשימת חשודים. לדברי דובר המשטרה מרקו לסקה, "לא זיהינו עבריין ועדיין לא ביצענו מעצרים".
ראש ממשלת סקסוניה, מיכאל קרצ'מר, השתמש בטוויטר כדי להוקיע את הפשע, ואמר "לא רק אוספי האמנות הממלכתיים נשדדו, אלא גם אנחנו הסקסונים."
ריצ'י בלקמור

| --- | --- |

 לידה:  14 באפריל 1945 (בן 79) וסטון-סופר-מר, הממלכה המאוחדת 
 מוקד פעילות:  וסטון סופרמייר, אנגליה
 תקופת הפעילות:  מ-1960
 עיסוק:  גיטריסט, כותב שירים
 סוגה:  רוק כבד, הבי מטאל, רוק, פולק רוק
 שפה מועדפת:  אנגלית 
 כלי נגינה:  גיטרה חשמלית, גיטרה בס, תופים
 חברת תקליטים:  Tetragrammaton, האחים וורנר,  Polydor, BMG, Pony Canyon,  Yamaha Music, R & C
 שיתופי פעולה בולטים:  דיפ פרפל, ריינבו, בלקמור'ס נייט
 בן או בת זוג:  קנדיס נייט (5 באוקטובר 2008–?) 
 צאצאים:  Jürgen Blackmore 
 מספר צאצאים:  3 
 אתר רשמי
 פרופיל ב-IMDb
 
ריצ'רד יו בלקמור (באנגלית: Richard "Ritchie" Hugh Blackmore) ‏(נולד ב-14 באפריל 1945) הוא גיטריסט רוק בריטי שהיה לחבר המייסד בלהקות דיפ פרפל וריינבו. כיום הוא חבר בלהקת הפולק רוק "בלקמור'ס נייט". לפי מגזין רולינג סטון, שמו נמצא במקום ה-55 ברשימת מאה הגיטריסטים הטובים בכל הזמנים.
חייו

בלקמור נולד בווסטון סופרמייר (Weston Super Mare) שבאנגליה, אך בגיל שנתיים עבר להסטון שבמחוז מידלסקס. בגיל 11 קיבל את הגיטרה הראשונה שלו והחל ללמוד שיעורי נגינה קלאסיים. הוא הושפע לרוב מאמנים כהאנק מרווין מלהקת הצלליות, ג'ין וינסנט מלהקת ה-"Blue Caps" ונגן הקאנטרי צ'ט אטקינס. בתחילת שנות השישים החל כנגן עבור המפיק המוזיקלי ג'ו מיק ובמספר להקות כדוגמת הצמד המוזיקלי "The Outlaws". בלקמור ניגן יחד עם אמנים כהיינס ברט, דייוויד אדוארד סאץ' (הידוע בכינויו "סקרימינג סאץ'"), גלנדה קולינס והבסיסט בוז בארל מלהקת קינג קרימזון בין היתר. כאשר עבד בשביל מיק, הכיר בלקמור את דרק לורנס, שמאוחר יותר הפיק את שלושת אלבומיהם הראשונים של דיפ פרפל. בשנת 1968, בלקמור ייסד יחד עם הקלידן ג'ון לורד את להקת הרוק הכבד דיפ פרפל, שבה היה חבר בין השנים 1968–1975 ומאוחר יותר בין 1984–1993.
בשנים שבין חברותו בלהקת דיפ פרפל, בלקמור הקים את להקת ריינבו, והיה החבר היחיד הקבוע בלהקה, שראתה שינויי הרכב רבים. מקור השם היה מפאב הוליוודי בשם ריינבו, שבו הכיר בלקמור את רוני ג'יימס דיו, שהיה לסולן הלהקה בשלושת אלבומיה הראשונים. אלבום הבכורה של ריינבו יצא בשנת 1975 וסגנון המוזיקה של הלהקה היה שונה מלהקתו הקודמת של בלקמור, אשר שאב את השראתו ממוזיקה קלאסית של ימי הביניים. אלבומם הרביעי של ריינבו, "Down to Earth", הכיל לראשונה להיטים שהופיעו בראש המצעדים, כדוגמת "Since You Been Gone". שיר הנושא מתוך אלבומם הבא של הלהקה, "Difficult to Cure", הציג קטעים אינסטרומנטליים מתוך הסימפוניה התשיעית של בטהובן, שהייתה מועדפת על בלקמור.
בסוף שנות התשעים, לאחר תקופה נוספת עם להקת דיפ פרפל, הקים בלקמור עם חברתו לחיים קנדיס נייט הרכב בשם בלקמור'ס נייט שניגן בעיקר מוזיקת רנסאנס ומוזיקה אירית עממית, ופועל עד היום, בנוסף הוציאו השניים אלבום עם מוזיקה עממית (ביניהם הקטעים היהודיים "הבה נגילה" ו"מעוז צור").
ביוני 2016 חידש את להקת ריינבו, איתה הופיע 3 פעמים באירופה, ההופעות כללו שירים מדיפ פרפל וריינבו.
סגנון מוזיקלי

כשקיבל את הגיטרה הראשונה שלו, אביו דאג שילמד אצל מורה ובלקמור למד כשנה לנגן מוזיקה קלאסית. סגנון הנגינה של המוזיקה הקלאסית הפך לחלק בלתי נפרד מנגינתו גם בסגנונות האחרים.
כאשר היה חבר בלהקת דיפ פרפל ניגן בלקמור על גיבסון. בלקמור טען כי היה לו קל מדי לנגן בגיטרה זו ולכן עבר לנגן בפנדר סטראטוקסטר שבה הוא מנגן עד היום. עם זאת, טען בלקמור כי היה נוהג להשמיט את המיתרים בזמן מתיחות (bends) ובזמן נגינת ויברטו ולכן דאג לגלח את הצוואר בין הסריגים כך שקיבל מה שמוכר כיום כגשר מתולם, הגורם לצליל להישמע חזק יותר ומציג שליטה טובה יותר בוויברטו ובמתיחות אך מקשה על נגינת אקורדים. בין המשתמשים בגשר מתולם נמנים גם ג'ון מקלפלין, סטיב ואי, ינגוויי מלמסטין ואולי ג'ון רות'.
בנגינתו, בלקמור משלב בין סולמות בלוז וסולמות מינורים, תוך שימוש ברעיונות מהמוזיקה הקלאסית. בנוסף ניתן לשמוע בנגינתו את החלוקה של קטעי הנגינה לרביעיות בדומה ל-movments שמרכיבים את המוזיקה הקלאסית. סגנונו נחשב ל"נאו-קלאסי" והיווה השראה עבור נגני מטאל רבים. בעת נגינתו, היה בלקמור שם את המפרט בפיו ומנגן בסגנון פינגר סטייל.
לבלקמור שני קטעי סולו הממוקמים ברשימת מאה הסולואים הטובים ביותר במגזין "Guitar World"‏ (הסולו "Highway Star", שממוקם במקום #15, ו-"Lazy", שנמצא במקום #74).
דיסקוגרפיה > לפני דיפ פרפל

1964 Tribute To Eddie (היינס ברט)
1989 Rock Profile (ריצ'י בלקמור)
1991 Rock Profile Vol. 2 (ריצ'י בלקמור)
1991 The Derek Lawrence Sessions Take 1
1992 The Derek Lawrence Sessions Take 3
1994 Dreams Do Come True - The 45's Collection (היינס ברט)
1994 Take It! Sessions 63/68 (ריצ'י בלקמור)
2005 Getaway - Groups & Sessions (ריצ'י בלקמור)
דיסקוגרפיה > עם דיפ פרפל

1968 Shades of Deep Purple
1968 The Book of Taliesyn
1969 Deep Purple
1970 Deep Purple in Rock
1971 Fireball
1972 Machine Head
1973 Who Do We Think We Are
1974 Burn
1974 Stormbringer
1984 Perfect Strangers
1987 The House of Blue Light
1990 Slaves and Masters
1993 ...The Battle Rages On
דיסקוגרפיה > עם ריינבו

1975 Ritchie Blackmore's Rainbow
1976 Rising
1978 Long Live Rock 'N' Roll
1979 Down to Earth
1981 Difficult to Cure
1981 Jealous Lover EP
1982 Straight Between the Eyes
1983 Bent Out of Shape
1995 Stranger in Us All
דיסקוגרפיה > הופעות אורח

1971 Green Bullfrog (גרין בולפרוג)
1972 Hands Of Jack The Ripper (סקרימינג לוד סאץ')
1973 Hurry To The City (רנדי פיי)
1974 I Survive (אדם פיית')
1980 Humanesque (ג'ק גרין, "I Call, No Answer")
1990 The Earthquake Album (רוק אייד ארמניה, "Smoke On The Water '90")
1992 Caché Derriève (לורנט וולסי, "Guitare héraut")
1996 Twang! A Tribute To Hank Marvin & The Shadows ("אפאצ'י")
1996 All Right Now (סוויט, "All Right Now By Now", הופעה חיה 1976)
1997 In A Metal Mood - No More Mr Nice Guy (פאט בון, "Smoke on the Water")
2003 Und Dein Roter Mund (Die Geyers, "Shepherd's Walk")
דיסקוגרפיה > בלקמור'ס נייט

אלבומי אולפן:
1997 Shadow of the Moon
1999 Under a Violet Moon
2001 Fires at Midnight
2003 Ghost of a Rose
2006 The Village Lanterne
2006 Winter Carols
2008 Secret Voyage
הופעות חיות:
1997 Shadow of the Moon
2000 Live in Germany '99
2002 Past Times with Good Company
2005 Castles and Dreams
2007 Paris Moon
אוספים:
2004 Beyond the Sunset: The Romantic Collection
דיסקוגרפיה > וידאוגרפיה

1991 Deep Purple - Heavy Metal Pioneers
1995 Rock Family Trees - Deep Purple
2002 Classic Albums - Deep Purple's Machine Head
2006 Rainbow - In Their Own Words (קטעי ארכיון)
ראו גם

רוק אינסטרומנטלי
מטאל נאו-קלאסי
לקריאה נוספת

Davies, Roy (2002). Rainbow Rising. The Story of Ritchie Blackmore's Rainbow. Helter Skelter.
Popoff, Martin (2005). Rainbow - English Castle Magic. Metal Blade.
Bloom, Jerry (2006). Black Knight - The Ritchie Blackmore Story. Omnibus Press.
שירים שהתפזרו

שירים שהתפזרו הוא אלבום האוסף הראשון של גידי גוב, שיצא לאור ביוני 1993.
שירי האוסף הוקלטו בין השנים 1973–1993 ממקורות שונים: הופעות חיות, תוכניות טלוויזיה, סרטים והצגות תיאטרון.
חלק קטן מן השירים מופיע בתקליטי אוסף אחרים, וחלקם נמצא על גבי תקליטי שדרים בלבד. מרבית השירים הוקלטו והושמעו באופן חד פעמי ובשידור חי.
רשימת השירים

| שירים שהתפזרו> מס' | שירים שהתפזרו> שם | שירים שהתפזרו> מילים | שירים שהתפזרו> לחן | שירים שהתפזרו> עיבוד | שירים שהתפזרו> משך | שירים שהתפזרו>  | שירים שהתפזרו>  | שירים שהתפזרו>  | שירים שהתפזרו>  |
| --- | --- | --- | --- | --- | --- | --- | --- | --- | --- |
| 1. | עניין של זמן  | אהוד מנור | רמי קליינשטיין | רמי קליינשטיין | 3:42 |  |  |  |  |
| 2. | יעלה ויבוא  | יורם טהר לב | בני נגרי | בני נגרי | 2:42 |  |  |  |  |
| 3. | סורו מני  | אלכסנדר פן | עממי | גיל אלדמע | 2:17 |  |  |  |  |
| 4. | חנינא  | יהושע סובול | יוני רכטר | יוני רכטר | 2:40 |  |  |  |  |
| 5. | ארץ אגדה  | דורי בן זאב | עדי רנרט | אילן מוכיח | 4:34 |  |  |  |  |
| 6. | חופשי חופשי  | דורי בן זאב | שלמה ארצי | אילן מוכיח | 3:59 |  |  |  |  |
| 7. | אל הגבים  | יעקב שבתאי | סשה ארגוב | יוני רכטר | 3:07 |  |  |  |  |
| 8. | נמה יפו  | יעקב שרת ויוסף מילוא | יוני רכטר | יוני רכטר | 2:16 |  |  |  |  |
| 9. | שוב נפגשים  | עלי מוהר | יוני רכטר | יוני רכטר | 3:11 |  |  |  |  |
| 10. | עד סוף הלילה  | עלי מוהר | יצחק קלפטר | יצחק קלפטר | 3:50 |  |  |  |  |
| 11. | ציפור המכנסיים הקטנה  | חנוך לוין | מיקי גבריאלוב | מיקי גבריאלוב | 4:37 |  |  |  |  |
| 12. | מה אתה בכלל יודע על אהבה  | אהוד מנור | אילן וירצברג | אילן וירצברג | 3:46 |  |  |  |  |
| 13. | גבר בעיר  | מאיר אריאל | יהודה פוליקר | יעקב גלעד ויהודה פוליקר | 8:24 |  |  |  |  |
| 14. | לילה בחוף אכזיב  | נעמי שמר | נעמי שמר | בני נגרי | 3:55 |  |  |  |  |
| 15. | סרנדה  | נעמי שמר | נעמי שמר | יוני רכטר | 3:11 |  |  |  |  |
| 16. | נגיעה אחת רכה  | עלי מוהר | יוני רכטר | יוני רכטר | 4:39 |  |  |  |  |
| 17. | ערב אבוד  | דני סנדרסון | דני סנדרסון | רמי קליינשטיין | 3:13 |  |  |  |  |
| 18. | משני עברי הזמן  | לאה גולדברג | עדי רנרט | עדי רנרט | 4:55 |  |  |  |  |
| 19. | עניין של זמן (2)  | אהוד מנור | רמי קליינשטיין | רמי קליינשטיין | 3:15 |  |  |  |  |
| משך כולל: | משך כולל: | משך כולל: | משך כולל: | משך כולל: | 1:12:13 |  |  |  |  |
מקורות השירים

"עניין של זמן" /"עניין של זמן 2" (1992) - שיר הנושא מתוך סדרת הטלוויזיה החינוכית "עניין של זמן"
"יעלה ויבוא" (1973) - מתוך פסטיבל הזמר והפזמון 1973
"סורו מני" (1974) - הקלטה פומבית מתוך תוכנית הרדיו של קול ישראל "דו רה ומי עוד"
"חנינא" (1976) - מתוך תוכנית רדיו סאטירית שהופעה על ידי קול ישראל (התוכנית לא שודרה מעולם)
"ארץ אגדה" וגם "חופשי חופשי" (1981) - מתוך אופרת הרוק "התשה"
"אל הגבים" (1984) - הקלטה פומבית מתוך המופע "שיר אהבה חיילי לסשה ארגוב" שהופק על ידי מחלקת תרבות ובידור של גלי צה"ל.
"נמה יפו" (1985) - הקלטה פומבית מתוך "ערב חד פעמי משופץ" כפי ששודרה בתוכנית הטלוויזיה "סיבה למסיבה".
"שוב נפגשים" (1986) - שיר הנושא מתוך הסרט "נאדיה" (תסריט: גלילה רון פדר ואיתן גרין. במאי: אמנון רובינשטיין).
"עד סוף הלילה" (1986) - שיר הנושא מתוך הסרט "עד סוף הלילה" (תסריט ובימוי: איתן גרין)
"ציפור המכנסיים הקטנה (1989) - הקלטה פומבית מתוך ההצגה "הג'יגולו מקונגו" שהועלתה על ידי תיאטרון הקאמרי בשיתוף עם "צוותא" תל אביב
"מה אתה בכלל יודע על אהבה" (1989) – שיר הנושא מתוך הסרט "אחד משלנו" (תסריט: בני ברבש, במאי: אורי ברבש)
"גבר בעיר" (עם יהודה פוליקר) (1989) - הקלטה פומבית מתוך המופע המשותף של יהודה פוליקר וגידי גוב
"לילה בחוף אכזיב" (1991) - הקלטה פומבית מתוך תוכנית הטלוויזיה "הדרך לנעמי שמר" (מפיקה דליה גוטמן)
"סרנדה" (עם מוני מושונוב ושלמה בראבא) (1991) - בהשתתפות נגני התזמורת הסימפונית ראשון לציון, ויוסי בן-נון - פסנתר.
"נגיעה אחת רכה" (1991) - הקלטה פומבית מתוך המופע "העיקר זה הרומנטיקה" שהופק על ידי קול ישראל עבור פסטיבל ישראל
"ערב אבוד" (1992) - מתוך המופע "אין עוד יום"
"משני עברי הזמן" (1993) - שיר הנושא מתוך "קופסה שחורה" (תסריט ובימוי: ייעוד לבנון, ע"פ ספרו של עמוס עוז)